CELEX: 32013D0326
Language: sl
Date: 2013-06-21 00:00:00
Title: 2013/326/EU: Sklep Sveta z dne 21. junija 2013 o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev centralne banke Österreichische Nationalbank

27.6.2013   
            
            
               SL
            
            
               Uradni list Evropske unije
            
            
               L 175/56
            
         SKLEP SVETA
   z dne 21. junija 2013
   o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev centralne banke Österreichische Nationalbank
   (2013/326/EU)
   SVET EVROPSKE UNIJE JE –
   ob upoštevanju Protokola o Statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, ter zlasti člena 27.1Protokola,
   ob upoštevanju Priporočila Evropske centralne banke ECB/2013/8 z dne 17. aprila 2013 Svetu Evropske unije o zunanjih revizorjih centralne banke Österreichische Nationalbank (1),
   ob upoštevanju naslednjega:
   
               (1)
            
            
               Revizijo računovodskih izkazov Evropske centralne banke (ECB) in nacionalnih centralnih bank držav članic, katerih valuta je euro, opravljajo neodvisni zunanji revizorji, ki jih priporoči Svet ECB in odobri Svet Evropske unije.
            
         
               (2)
            
            
               Po spremembi zakon o centralni banki Österreichische Nationalbank sedaj določa, da centralna banka Österreichische Nationalbank namesto dveh zunanjih revizorjev in dveh nadomestnih zunanjih revizorjev vsako leto izbere enega zunanjega revizorja in enega nadomestnega zunanjega revizorja. Nadomestni zunanji revizor bo pooblaščen za revidiranje le, če zunanji revizor ne bi mogel opraviti revizije.
            
         
               (3)
            
            
               Mandati zunanjih revizorjev in nadomestnih zunanjih revizorjev centralne banke Österreichische Nationalbank so se končali po reviziji za poslovno leto 2012. Zaradi tega je treba imenovati zunanje revizorje od poslovnega leta 2013 dalje.
            
         
               (4)
            
            
               Österreichische Nationalbank je za poslovno leto 2013 za svojega zunanjega revizorja izbrala KPMG Wirtschaftsprüfungs- und Steuerberatungs AG, za svojega nadomestnega zunanjega revizorja pa PwC Wirtschaftsprüfung GmbH.
            
         
               (5)
            
            
               Mandata zunanjega revizorja in nadomestnega zunanjega revizorja se lahko vsako leto podaljšata, pri čemer noben mandat ne sme preseči skupnega obdobja petih let.
            
         
               (6)
            
            
               Svet ECB je priporočil, da se za zunanjega revizorja centralne banke Österreichische Nationalbank za poslovna leta od 2013 do 2017 imenuje KPMG Wirtschaftsprüfungs- und Steuerberatungs AG, za nadomestnega zunanjega revizorja pa PwC Wirtschaftsprüfung GmbH.
            
         
               (7)
            
            
               Primerno je upoštevati priporočilo Sveta ECB in v skladu s tem spremeniti Sklep Sveta 1999/70/ES (2) –
            
         SPREJEL NASLEDNJI SKLEP:
   Člen 1
   Člen 1(9) Sklepa 1999/70/ES se nadomesti z naslednjim:
   
      "9   KPMG Wirtschaftsprüfungs- und Steuerberatungs AG se odobri kot zunanji revizor za Österreichische Nationalbank, PwC Wirtschaftsprüfung GmbH pa kot nadomestni zunanji revizor za poslovna leta od 2013 do 2017.".
   
   Člen 2
   Ta sklep začne učinkovati na dan uradnega obvestila.
   Člen 3
   Ta sklep je naslovljen na ECB.
   
      V Luxembourgu, 21. junija 2013
      
         
            Za Svet
         
         
            Predsednik
         
         M. NOONAN
      
   
   
      (1)  UL C 115, 23.4.2013, str. 1.
   
      (2)  UL L 22, 29.1.1999, str. 69.